CELEX: C2005/006/09
Language: et
Date: 2005-01-08 00:00:00
Title: Euroopa Kohtu (teine koda) 11. novembri 2004. aasta otsus kohtuasjas C-249/02: Portugali Vabariik versus Euroopa Ühenduste Komisjon (Põllumajandus — Ühine põllumajanduspoliitika — Rahastamine EAGGFist — Liikmesriigi tegelikud kulutused, mis on komisjonile esitatud kuluprognoosist väiksemad — Komisjoni pädevus vähendada ettemaksetena tasutud summasid — Komisjoni peadirektori kiri, millega teavitatakse liikmesriiki sellisest vähendamisest — Siduvaid õiguslikke tagajärgi tekitav õigusakt)

8.1.2005   
            
            
               ET
            
            
               Euroopa Liidu Teataja
            
            
               C 6/6
            
         
      EUROOPA KOHTU
   
   (teine koda)
   11. novembri 2004. aasta otsus
   kohtuasjas C-249/02: Portugali Vabariik versus Euroopa Ühenduste Komisjon (1)
   
   (Põllumajandus - Ühine põllumajanduspoliitika - Rahastamine EAGGFist - Liikmesriigi tegelikud kulutused, mis on komisjonile esitatud kuluprognoosist väiksemad - Komisjoni pädevus vähendada ettemaksetena tasutud summasid - Komisjoni peadirektori kiri, millega teavitatakse liikmesriiki sellisest vähendamisest - Siduvaid õiguslikke tagajärgi tekitav õigusakt)
   (2005/C 6/09)
   Kohtumenetluse keel: portugali
   Kohtuasjas C-249/02: Portugali Vabariik (esindaja L. Fernandes, keda abistasid C. Botelho Moniz ja E. Maia Cadete) v. Euroopa Ühenduste Komisjon (esindaja L. Visaggio, keda abistas N. Casto Marques), mille esemeks on tühistamishagi EÜ asutamislepingu artikli 230 alusel, esitatud 1. juulil 2002, tegi Euroopa Kohus (teine koda), koosseisus: koja esimees C. W. A. Timmermans ja kohtunikud C. Gulmann, J.-P. Puissochet (ettekandja), R. Schintgen ja J. N. Cunha Rodrigues; kohtujurist D. Ruiz-Jarabo Colomer, kohtusekretär vanemametnik M. Múgica Arzamendi, 11. novembril 2004 otsuse, mille resolutiivosa on järgmine:
   
               1.
            
            
               Tühistada Euroopa Ühenduste Komisjoni põllumajanduse peadirektoraadi peadirektori 18. aprilli 2002. aasta kirjas sisalduv otsus, millega vähendati komisjoni 23. juuli 1999. aasta määruse (EÜ) nr 1750/1999, millega kehtestatakse üksikasjalikud eeskirjad nõukogu määruse (EÜ) nr 1257/1999 (Euroopa Põllumajanduse Arendus- ja Tagatisfondi (EAGGF) toetuse kohta maaelu arendamiseks) kohaldamiseks (viimati muudetud komisjoni 6. septembri 2001. aasta määrusega (EÜ) nr 1763/2001), artikli 39 lõike 3 alusel 2002. eelarveaasta rahalist ettemakset.
            
         
               2.
            
            
               Jätta kohtukulud Euroopa Ühenduste Komisjoni kanda.
            
         
      (1)  EÜT C 219, 14.9.2002.